Athyglisbrestur

Athyglisbrestur er taugaþroskaröskun sem veldur einbeitingarskorti ýmist með ofvirkni (og kallast þá ADHD)Á ensku: „attention deficit hyperactivity disorder“ eða án (ADD).Á ensku: „attention deficit disorder“ Auk einbeitingarskorts einkennist athyglisbrestur með ofvirkni oft af hvatvísi og sumir eiga erfitt með að hafa stjórn á eigin tilfinningum. Greining byggist á því hvort einbeitingarskortur hafi verið til staðar í meira en hálft ár, valdi viðkomandi vandræðum t.d. heima eða í skóla, og hvort einkenni hafi komið fram í barnæsku. 

Meðferð inniheldur atferlismeðferð og lyf á við örvandi lyfið metýlfenídat (Rítalín).

Talið er að athyglisbrestur sé tengdur brenglun í boðefnakerfi heilans, þá sérstaklega heilaboðefnunum dópamíni og noradrenalíni.

Hugtakið athyglisbrestur kom fyrst fram í kynningarbæklingi Foreldrafélags misþroska barna við stofnun þess árið 1988.

Á Íslandi eru mun fleiri greindir með athyglisbrest en á Norðurlöndum. Í rannsókn árið 2024 kom fram að hann sé líklega ofgreindur á Íslandi. ADHD líklega verulega ofgreint hér á landi Rúv, 12/9 2024

 Neðanmálsgreinar 

 Tilvísanir 

 Tenglar 

 Vefsíða ADHD-samtakanna á Íslandi
 Mín líðan: „Hvað er ADHD?“
 The History of ADHD: 1798, Alexander Crichton, with pictures of the original works and sources. ADHD och ADD Uppmärksammas Koncentrerat Digest
 The History of ADHD: 1902 with some original pictures of Sir George Frederick Still and his work. ADHD och ADD Uppmärksammas Koncentrerat Digest

Flokkur:Taugasjúkdómar
Flokkur:Geðlækningar